Stuttgartban, Hágában, Edinburgh-ban, Zürichben, Bernben, Münchenben, Bécsben és Párizsban is tüntetnek a magyarok a napokban
Továbbra is változékony időjárásunk egyetlen stabil pontja a havazás lesz a következő hetekben. Sokszor és sok esik majd, az éjjeli kemény mínuszok után nappal olvad.
Az elmúlt napokban több európai nagyvárosban is szimpátiatüntetést tartottak a magyarok a rabszolgatörvény ellen. A dániai Koppenhágában a nagykövetség előtt olvasták fel az öt pontot, Dublinban átadták a nagykövetségnek a követeléseket, Londonban pedig az O1G felirat is felkerült a nagykövet autójára.

A demonstrációkat folyamatosan szervezik, és karácsonyig jelen állás szerint újabb városokban vonulnak majd utcára a külföldön élő magyarok.

A Facebook-események szerint tüntetések várhatók az alábbi helyszíneken:

-   Stuttgartban szerdán 18 órakor a főkonzulátusnál;
-   Hágában szombaton 18 órakor a nagykövetségnél;
-   Edinburgh-ban szerdán 18 óra 30 perckor az alkonzulátusnál;
-   Zürichben csütörtökön 18 órakor;
-   Bernben csütörtökön 18 órakor a nagykövetségnél;
-   Münchenben csütörtökön 18 óra 30 perckor a konzulátusnál;
-   Bécsben szerdán 17 óra 30 perckor a nagykövetségnél;
-   Párizsban szerdán 15 órakor a nagykövetségnél;
tüntetés